NOI SUNTEM ARSENAL
Apropiați-vă!
E vineri seară, stadionul e plin.
Familiile voastre sunt aici, suporterii sunt aici,
trebuie să le dați motive să vă ofere energie.
Vreau să vânați mingea, să vă apărați, să câștigați dueluri, să recuperați,
să avansați, să controlați jocul.
Trebuie să fim o echipă compactă, să credem, să avem energie.
Jucăm compact și agresiv de la bun început!
În primele zece minute vreau să entuziasmați publicul.
Intrați în careu, șutați, centrați, respectați fazele, jucați avansat.
Trebuie să atacăm în spatele liniilor. Hai, încă o dată!
Vă place ce faceți. Asta se cheamă „pasiune”.
Trebuie să credem. Să avem energie.
Arătați-le oamenilor cât vă pasă.
La treabă!
TOTUL SAU NIMIC: ARSENAL
NARAT DE DANIEL KALUUYA
ARSENAL - ASTON VILLA STADIONUL EMIRATES - 22 OCTOMBRIE 2021
STADIONUL EMIRATES
E a noua etapă, echipa are trei victorii,
trei înfrângeri și două meciuri egale.
Nimeni nu știe la ce să se aștepte de la echipa lui Arteta.
Sunt nervoși în primul minut.
Centrare pe colțul lung, o foarfecă ratată.
Saka șutează cu stângul.
Smith Rowe execută cornerul bine.
Partey trimite în poartă!
Thomas Partey! E primul său gol pentru Arsenal.
Ben White avansează rapid.
Nu se oprește.
Arsenal joacă excelent. Smith Rowe, Tavares învăluie.
Extraordinar început de meci pentru Arsenal!
Nuno Tavares, fundașul stânga de 21 de ani, a fost primul transfer al verii.
În seara asta debutează în Premier League.
Sper că i-au pus mult zahăr în ceai.
Tavares a alergat vreo 60 km în prima repriză.
A controlat banda stângă. Iată-l din nou!
Are mai multe variante.
Centrează, Lacazette trece pe sub minge.
Ajunge la Bukayo Saka, e pe piciorul stâng,
încearcă să-i paseze lui Aubameyang!
Un atac în careu. Lacazette a căzut. E penalti!
Pierre-Emerick Aubameyang poate dubla avantajul lui Arsenal.
Apără Martínez! Aubameyang recuperează și înscrie!
Arsenal își dublează avantajul. Doi la zero.
Tavares.
Aubameyang joacă foarte bine.
Smith Rowe trebuie să se descurce singur.
Smith Rowe avansează... Deviere, lovește bara și intră în poartă!
Arsenal a înscris, e trei la zero!
Aston Villa e în haos.
Bailey încearcă să se desprindă, e atacat, dar înscrie.
Ramsey înscrie și portarul n-a avut nicio șansă.
Ramsdale nu scapă fără gol încasat.
Nu le aduce victoria, dar n-o să fie bătuți la zero.
Se aude fluierul final, trei puncte importante pentru Arsenal,
au șapte meciuri fără înfrângere.
Au fost momente când au jucat senzațional.
- Bravo! - Bravo, băieți!
Ce porcărie! Intră prin alunecare la el!
Du-te în mă-ta!
Bravo!
Ce obosit sunt!
- Ai făcut treabă bună. - Mulțumesc.
Bravo!
N-am reușit să închid poarta.
- Futu-i! - Da.
Bucură-te!
Nu e ușor să câștigi meciuri.
Vreau să spun că vă iubesc.
Sunt mândru de cum ați jucat.
Agresiv, cu hotărâre, îmi place ce ați transmis pe teren,
ce ați demonstrat.
Mai sunt lucruri de perfecționat, dar continuați la fel,
cu credința asta, cu energia asta!
E o bucurie. Să vă văd jucând așa
e o bucurie.
Nuno, ai debutat în Premier League
și trebuie să te felicit pentru cum ai jucat.
Pentru energia ta, poți să bei ceva!
Felicitări, băieți! S-o ținem tot așa!
Da. Ce porcărie!
CENTRUL DE PREGĂTIRE AL LUI ARSENAL
Ce-i mașina asta infectă?
Frate, e cea mai bună mașină.
După o victorie acasă,
echipa se pregătește pentru o serie dificilă în deplasare,
împotriva unora dintre cele mai bune echipe din ligă.
CENTRU DE TESTARE
La sală în fiecare zi.
În dimineața de după fiecare partidă, Mikel și echipa lui au o ședință.
Analizează tactica și sănătatea jucătorilor.
Ce informații avem?
Raportul de după meci. Ați văzut că a fost o partidă intensă.
Au apărut niște cârcei, dar băieții își revin.
Pentru Laca a fost primul efort serios într-o partidă de Premier League,
n-avea mare experiență.
Aaron e bine, n-are probleme.
Se descurcă grozav.
Era furios după meci.
- Avea dreptate. - Da, dar mi-a plăcut atitudinea.
Și Nuno, nu?
- Datele lui sunt uluitoare. - Da.
Am început partida
atacându-l imediat pe Watkins.
Reacția întregii echipe a dat tonul meciului,
au fost foarte implicați.
Raportul șuturilor a fost 16-0, n-au avut niciun atac.
Dominare totală.
Nu e o coincidență, trebuie să o ținem tot așa.
După pauză ne-a fost mai greu.
Asta e tot.
- Bine. - Mulțumesc.
- Michael! - Cinci minute, da? Exerciții.
Hai, băieți!
Da!
Proaspăt transferatul Aaron Ramsdale
s-a făcut remarcat în cele șase partide în care a fost titular.
Arsenal e neînvinsă cu Ramsdale în poartă.
Am vorbit la telefon
cu el și apoi cu tatăl lui
și m-a impresionat, am spus că el e ce căutăm.
Era foarte încrezător, era...
foarte entuziast, foarte deschis...
în legătură cu evoluția lui din ultimii ani,
cu felul în care vrea să se remarce la club.
Era ceva firesc, era foarte hotărât,
exact cum vedeți și pe teren.
Presiunea e mare.
Cele două cluburi la care a jucat înainte au retrogradat din Premier League.
Transferul la Arsenal e un pas uriaș.
Când joci pentru un club mare, o simți
și îmi place asta.
Nu spun că sunt cel mai bun din lume,
dar îmi doresc să ajung în acea poziție.
La echipele la care am jucat în ultimele două sezoane
am învățat cât de greu e să nu iei gol în liga asta.
Nu e doar sarcina mea sau a fundașilor mei
să apărăm poarta, e a tuturor.
Trebuie să le arătăm tuturor că timp de 95 de minute
suntem concentrați și lucrăm pentru țelul comun.
În meciul cu Aston Villa,
când au marcat în ultimele cinci minute...
Cu altă ocazie, golul ar fi însemnat egalarea sau un scor de doi la unu,
iar ultimele cinci-zece minute sunt foarte stresante.
De la începutul sezonului,
apărarea lui Arsenal a fost revigorată cu tinere talente.
Patru dintre actualii cinci fundași sunt noi.
Mikel și echipa lui trebuie să-i înțeleagă pe noii jucători
și să-i transforme într-o unitate defensivă.
Un celebru antrenor spaniol spunea că jucătorii sunt numere.
Eu nu-i pot trata ca pe niște numere. Pentru mine sunt oameni.
Nu știu dacă după 30 de ani de experiență
o să-mi schimb părerea.
Dar azi nu pot.
Trebuie să-i înțeleg emoțional,
să știu ce se întâmplă în viața lor, cum fac față noilor provocări,
unei noi țări, unui nou club.
Dar discuția are două sensuri,
omul din fața mea trebuie să fie dispus să se deschidă.
INFORMARE MEDICALĂ BIROUL ANTRENORULUI
Nu sunt probleme cu Mo sau cu Nuno,
Tommy are mici dureri la gleznă.
E greu să obții informații de la Nuno.
Trebuie să creăm un mediu confortabil,
unde să fie dispus să vorbească și să spună ce simte,
pentru că deocamdată nu e cazul.
Se antrenează din greu, nu se plânge deloc,
dar trebuie să-l supraveghem altfel.
Ai dreptate, e foarte tăcut.
Unul dintre băieți o să lucreze cu el.
- Eu am terminat. - Mulțumesc.
Cum fundașul stânga titular, Kieran Tierney, e accidentat,
Mikel l-a folosit pe Nuno Tavares mai devreme decât se aștepta.
Ce ai făcut ieri?
Am fost la IKEA cu mama.
Mamelor le place IKEA.
Găsești de toate.
Mă duceam o dată pe lună când eram mic.
Se oprea la fiecare stand...
Nuno a plecat din Portugalia acum patru luni pentru a semna cu Arsenal.
A fost greu să-ți lași familia în Portugalia?
NUNO TAVARES FUNDAȘ
Da, dar sunt puternic pentru ei.
Oamenii sunt diferiți față de cei din Portugalia,
așa că încerc să dau totul clubului.
Am fost foarte mândru când am debutat în Premier League.
Abia aștept să joc din nou.
LEICESTER CITY - ARSENAL STADIONUL KING POWER - 30 OCTOMBRIE 2021
Bună ziua, e ziua meciului.
Peste jumătate de oră începe partida de pe stadionul King Power.
Leicester City o înfruntă pe Arsenal.
Meciul în deplasare cu Leicester City nu e ușor pentru apărarea lui Mikel.
Leicester are unul dintre cei mai eficienți marcatori din ligă.
Suntem foarte mândri.
Adunarea!
Da, stați cât mai apropiați!
Vine și Ben.
- Cine? - Ben.
Da? Stai lângă el.
O să facem ceva.
O să adunăm toată energia din încăpere.
Iată cum o facem.
Când vă spun eu, faceți asta cu ochii închiși.
O să vă spun ce o să se întâmple în meciul ăsta.
Apoi o să ne ținem de mâini și o să creăm o bulă
a energiei pe care o s-o folosim în meci.
Ați înțeles?
Faceți asta!
Închideți ochii și vizualizați împreună
cât de agresivi o să fiți
în toate situațiile de înaltă presiune în care o să vă găsiți.
Cum o să recuperați mingea, o să avansați și o să finalizați.
Dacă nu reușiți, la finalul atacului vă retrageți
și recuperați mingea, pentru că nu-i lăsăm să alerge.
Limpezime în atac, talent și încredere în coechipieri,
la fiecare acțiune, la fiecare pasă, jucăm ca o echipă!
Aveți curaj și bucurați-vă că jucați împreună.
Luați-vă de mâini
și simțiți cine suntem, unul lângă celălalt!
Cine suntem!
Bucurați-vă că jucați împreună!
Hai să câștigăm partida!
Bukayo Saka nu se oprește.
Saka!
Un început aproape perfect pentru Tunari.
Saka centrează în careu, iar Gabriel înscrie!
Arsenal marchează în primele cinci minute.
Aubameyang avansează,
l-a deposedat pe Daniel Amartey. Aubameyang trage direct în Schmeichel.
Lacazette urcă în atac pe centru.
Iată-l pe francez!
Încearcă să paseze în careu, mingea e la Smith Rowe!
Arsenal își dublează avantajul.
Arsenal conduce cu doi la zero și victoria e asigurată
dacă nu ia gol.
Iheanacho își încearcă norocul.
N-a fost fault!
Leicester City a primit o lovitură liberă într-o situație foarte avantajoasă.
Excelentă paradă!
A intrat... Nu, e pe linie.
Senzațională paradă a lui Aaron Ramsdale!
Meciul se încheie pe King Power
și oamenii lui Mikel Arteta câștigă iar.
Aaron nu primește gol și echipa are nouă meciuri fără înfrângere.
Voiam să spun ceva.
Dacă e de acord Mikel.
Spune!
Închideți ochii!
Faceți așa cu mâinile!
Și acum cântați!
Două zile libere
Bravo!
E Arsenal
Arsenal continuă cu o victorie cu unu la zero în fața lui Watford.
Ajunge la zece meciuri fără înfrângere.
STADIONUL EMIRATES
FUNDAȚIA ARSENAL
Sezonul ăsta am avut suișuri și coborâșuri,
dar sunt optimist.
Vrem victoria mai mult decât alte echipe.
Avem motive să ne-o dorim
și jucătorii par să iubească Arsenal,
vor să ne ducă acolo unde ne e locul.
Se vede că jucătorii îl respectă pe Arteta.
Sigur vor să joace bine pentru Mikel.
Poate că se impune prin respect, dar și un pic de teamă.
Știi de Thorpe Park, nu?
Thorpe Park?
E un parc?
Ce fac acolo?
Au montagnes russes, labirinturi, carusele,
sunt jocuri unde poți câștiga ursuleți de plus imenși.
- E frumos să mergi cu iubita. - Da.
Succesul de pe teren schimbă atmosfera la centrul de pregătire.
- Știi numărul tatălui tău? - Da.
Cum te gândești la numărul lui? Cifre separate sau grupuri de trei?
Primele patru, următoarele patru, apoi ultimele.
Grupuri de patru?
Cei mai mulți oameni rețin grupuri de trei.
Știi ce e un labirint?
- Nu. - Nu știi ce e un labirint?
Știi ce e un labirint?
- Un labirint? - Da.
Ce e?
Karl, știi ce e un labirint, nu?
Dacă-mi spui numărul meu altfel,
- ...nu-l mai recunosc. - Da.
Pentru că-l înveți și după cum sună.
Jocul e la fel, lucrezi cu grupuri
și e mai ușor de înțeles.
A fost interesant.
Mikel se simte mai bine.
Da, e mai relaxat.
Mult mai calm.
- E foarte inteligent, învață zilnic. - Da.
E mai apropiat de jucători...
Știi?
Mereu spun
că, dacă dezvoltă
o relație personală cu jucătorii,
poate să ajungă la alt nivel, fiindcă
e extrem de bun când e vorba de tactică.
Trebuie să le cucerească sufletele și mințile.
Echipa e unită, luptă unii pentru alții.
Vorbesc, socializează, iau masa împreună.
Totul pornește de la antrenor.
Da, cu siguranță.
Toți ținem cu Arsenal
Alo!
Kieran Tierney a sosit de la Celtic, în 2019.
Îmi place să-mi fac familia mândră de mine.
E cel mai plăcut sentiment, nu are egal.
Mama se uita la televizor și vedea multe superstaruri,
sunt mai mult vedete decât fotbaliști.
Când am venit aici, se temea că o să mă schimb.
A lipsit trei săptămâni după o accidentare la gleznă.
Echipa medicală îi supraveghează revenirea în prima echipă.
Ai 5% grăsime corporală, nu?
Acum am 7,5%.
KT.
- Doc-aldinho. - Salut!
Doctore.
Am spart sistemul.
Care?
Cel pentru grăsimea corporală.
A reușit.
Am 7,5%.
Sunt dezamăgit. Și ciocolata Cadbury's?
- Acțiunile Cadbury's sunt în cădere. - Știu.
E timpul să investești.
Ai făcut un efort?
Mici modificări.
Ai renunțat la ciocolată?
Nu, în niciun caz.
În niciun caz.
Imposibil!
Sunt supărat.
Sigur, te înțeleg.
- E totul în regulă? - Da.
- Toată lumea e bine? - Da.
Când joci săptămânal, te gândești doar la următorul meci,
presiunea e constantă.
Când sunt accidentat, presiunea dispare, e ciudat.
Te simți în mijlocul pustietății.
- Ești bine? - Încă nu sunt la sută la sută.
Da?
Pot să mă antrenez, să revin...
- Încă un pic. - Da.
Super!
Echipa medicală se întâlnește pentru a discuta progresul lui Kieran.
Există plângeri?
KT mi-a spus că vrea să se antreneze joi.
Mi-a zis și mie.
Ar trebui să vorbești cu el.
Acum ne concentrăm pe recuperare.
Dar a pomenit și latura psihică.
Pe măsură ce joci și antrenamentele sunt tot mai dure,
când intri într-un ritm, problemele astea o să fie uitate.
Suntem pe drumul cel bun.
Excelent!
Ce faci, uriașule?
Vrei un pic din toate?
Ca de obicei.
Ca de obicei și niște vânat.
Johnny McCullum a fost bucătarul lui Kieran înainte să lucreze la Arsenal.
Știi cât costă două bucăți? 148 de lire.
Serios.
E o carne foarte bună.
O să iau acasă, să-i dau câinelui.
Exact.
Kieran locuiește cu Johnny, aproape de centrul de pregătire.
Se înfurie dacă luăm bătaie, nu e...
Dar e pasiunea lui, asta e important pentru el,
așa că nu-i stau în cale.
- Johnny știe. - Da.
Dacă sunt furios, lasă mâncarea și fuge.
Așa e.
Am crescut în Muirhouse, în Motherwell.
Eram o familie din clasa muncitoare,
dacă voiai ceva, ți se spunea că trebuie să muncești pentru asta
și cred că am dobândit etica muncii
și mentalitatea de la mama și tata,
pentru că ei au muncit pentru tot.
Mama avea trei slujbe,
lucra la cantină și era femeie de serviciu în școală,
se trezea la cinci, șase dimineața
ca să ne asigure cele necesare mie și surorii mele.
Cum a fost mutarea la Londra?
La început a fost greu, aveam probleme,
eram deprimat, îmi era dor de casă.
A fost un început oribil.
Când nu ne antrenam, aveam mult timp să ne gândim.
Nu spun că am avut porniri suicidare,
dar prietenii mei au avut.
Doi dintre ei s-au sinucis,
trăiești alături de ei, dar nu știi nimic,
pentru că nu vorbesc.
Simt o anumită răspundere să încerc să ajut
cât mai mult, pentru că știu cum e să fii în acea situație
și acum îmi dau seama că a fost greu.
Mama și tata spun că e foarte bine că-l am pe Johnny,
asta îi liniștește.
Nu pentru că gătește, ci pentru că are grijă de mine.
Mă copleșesc emoțiile.
Nu vorbesc des, iar când o fac e din suflet.
UNDE NE E LOCUL
O să-mi iau un câine. Un cockapoo.
Căcățel?
- Căcățel? - Cocker.
A spus „căcățel”.
Căcățel.
Voia să spună „cățel”?
Următorul meci al lui Arsenal e cu Liverpool, care luptă pentru titlu.
Ultima victorie a lui Arsenal pe Anfield
a fost în 2012, când Mikel era titular.
E un meci care pune în pericol seria de victorii a lui Arsenal.
Bună ziua! Mă bucur să vă văd.
Trebuie să ne concentrăm, urmează o serie de partide
care o să dicteze viitorul nostru în acest campionat.
Și începem pe Anfield.
Cel mai important aspect nu e ce facem aici.
Cel mai important aspect pe Anfield
e ca pe plan emoțional
să fiți în formă maximă, pentru a lupta pentru victorie.
EMOȚIONAL MAXIM
Pentru asta, trebuie să știți ce e Anfield.
E cu totul diferit de orice alt stadion pe care ați jucat
în Premier League.
Trebuie să vă duceți cu gândul:
„Mă duc pe Anfield și o să înving.”
Cred că o să ne ducem pe Anfield și o să câștigăm.
Vreau să aduceți prelungitoarele aici.
Mikel vrea să pregătească jucătorii pentru atmosfera de pe Anfield.
Mare parte din echipă n-a jucat acolo.
Am o idee nebunească.
Azi o să se antreneze ascultând
„You'll Never Walk Alone”.
Bună idee, e interesant!
Abia aștept!
Există un cuvânt folosit în ciclism, în Spania,
când un ciclist merge fantastic,
dar după un kilometru e...
Pare blocat, nu mai poate... Cuvântul acela e pájara.
Am trăit sentimentul ăsta pe Anfield.
Jucam bine, dar deodată nu mai vedeam decât tricouri roșii,
treceau pe lângă mine, nu puteam reacționa,
lumea se întreba: „Ce face?”
Nu mai rezistam emoțional și fizic,
nu mai făceam față, totul era prea rapid.
Am trăit o singură dată în carieră sentimentul ăsta, pe Anfield.
Băieți!
Mental, meciul începe acum.
Bine?
Suntem pe Anfield, haide!
De la stânga la dreapta!
Încă o dată!
Când publicul e implicat,
parcă joacă fiecare minge împreună cu echipa
și simți asta.
Kieran Tierney e din nou apt de joc
și Mikel trebuie să aleagă fundașul stânga mai bine pregătit pentru Anfield.
Nuno!
Trebuie să-ți oferi spațiul necesar.
Dacă tu pleci încolo,
trebuie să te uiți dacă e Chamberlain
sau dacă e Alexander-Arnold.
Bravo, foarte bine!
LIVERPOOL - ARSENAL STADIONUL ANFIELD - 20 NOIEMBRIE 2021
În septembrie, Arsenal era la 15 locuri sub Liverpool,
dar, dacă reușește o surpriză și învinge azi,
depășește echipa lui Jürgen Klopp.
Nu știu de ce, dar sunt încrezător în privința partidei. Habar n-am de ce.
Cred că Arteta trebuie să arate cât de bun e
și am mare încredere în el.
În ultimele două zile am discutat despre ce trebuie să facem
la nivel tehnico-tactic.
Acum o să vă spun cum trebuie să câștigăm meciul
și cum o să facem față în acest meci.
Pentru a face față, trebuie să fim așa pe teren.
Așa. Și să nu cedăm timp de 96 de minute.
În ultimele zile ați văzut că am pus muzica
pentru că pe acest teren mă năpădesc emoțiile
și o să vă spun de ce.
Când purtam acest tricou și am jucat aici,
n-au putut să ne învingă.
Am câștigat doi ani la rând aici.
Dar a venit anul următor și eram pregătit să vin aici,
credeam că putem câștiga, dar știți ce s-a întâmplat?
Eram conduși.
Ne dominau. Știți ce am făcut eu?
M-am ascuns, m-am dat bătut.
Am pierdut cu cinci la unu. M-am dat bătut.
Toată cariera n-am uitat ce am făcut aici.
Dați totul pe teren, altfel, o să vă pară rău.
Am dezamăgit echipa, m-am dezamăgit pe mine, nu vreau să treceți prin asta.
Duceți-vă, jucați cu curaj
și hai să fim noi înșine pe teren!
Faceți-mi favoarea asta. Bine?
REGII EUROPEI
Tavares a recuperat la centrul terenului.
Nuno Tavares e un personaj interesant.
E titular azi, Tierney e apt de joc, dar e rezervă.
Asta demonstrează că în ultimele meciuri
și-a câștigat șansa de a rămâne titular.
Primele 30 de minute sunt foarte disputate.
O centrare frumoasă la colțul scurt,
Saka s-a aplecat pentru o lovitură de cap, dar nu i-a reușit.
Către Thiago, un șut cu stângul, apărat de portar,
Mané e prezent, dublă paradă a lui Ramsdale,
iar mingea nu intră în plasă.
Un atac întârziat al lui Mané
și banca lui Arsenal e scandalizată.
E o dispută la marginea terenului,
Arteta și Klopp sunt față în față,
gesticulează unul spre celălalt, strigă și le sare salivă din gură,
sunt foarte nervoși pe tușă.
Lacazette l-a văzut pe Aubameyang demarcat
și apare Fabinho,
care oprește faza înainte să devină periculoasă.
- Ascultați publicul! - Da, le place.
Lovitură liberă pentru Liverpool la 13 metri de careu,
încă șase minute până la pauză.
Se îndreaptă spre Mané, care trimite mingea pe lângă Ramsdale.
Liverpool conduce cu unu la zero.
Trebuie să rămânem în meci. O să avem ocazii.
Trebuie să fim agresivi, să controlăm jocul
mai bine la mijlocul terenului.
Credeți până în ultima clipă.
O să reușim? Da?
Arsenal începe a doua repriză cu gândul la egalare.
Tavares are mingea în apărare, dar o trimite direct la Jota.
Diogo Jota îl driblează pe Ramsdale.
Și înscrie pentru Liverpool!
Nuno Tavares cu o pasă greșită
și Arsenal sunt pedepsiți.
Tavares evită frumos adversarul,
dar dă peste doi jucători de la Liverpool.
Mané, pe banda stângă, Salah așteaptă în careu.
Îl găsește și...
Un gol ușor.
Iată-l pe Salah,
Alexander-Arnold...
Takumi Minamino atinge mingea prima oară
și o trimite în plasă.
Fluierul de final.
Liverpool a nimicit seria victorioasă a lui Arsenal.
Trebuie să ne revenim.
N-are rost să stăm bosumflați.
Am avut zece meciuri fără înfrângere, după începutul slab.
Am venit pe cel mai dificil stadion din ligă
și le-am făcut față 45 de minute
pentru că am făcut în mare parte ce trebuia să facem,
chiar dacă ne-au fost superiori.
Trebuie să acceptăm că au fost mai buni.
Dar în primele 20 de minute din a doua repriză...
Echipa s-a destrămat.
Sufăr pentru voi, știu cât de greu e
să fii condus cu doi, trei sau patru la zero și să trebuiască să joci.
V-am cerut înaintea meciului să nu vă ascundeți
și n-ați făcut-o.
Credeți-mă, o să uit greșelile comise,
pentru că fac parte din procesul de învățare și din meserie.
O să vă iau apărarea, nu vă temeți.
E greșeala mea și mi-o asum.
Fiți uniți, iar luni
o luăm de la capăt. Bine?
Te întrebi ce s-a întâmplat când Mikel Arteta
s-a luat de Jürgen Klopp și asta a agitat tribunele.
A fost o naivitate.
- Pe Anfield... - Le-a dat energie.
...nu vrei să dai energie publicului, să-l motivezi.
Partidele continuă.
Arsenal își revine cu Newcastle,
dar Aubameyang nu reușește să înscrie.
Smith Rowe, o paradă reușită!
- Aubameyang! Cum a ratat de acolo? - Cum a ratat?
Arsenal se deplasează pe Old Trafford și pierde în fața vechilor rivali.
Cristiano Ronaldo!
Aubameyang e înlocuit pentru a doua partidă la rând.
Pierre-Emerick Aubameyang iese de pe teren.
A fost letargic azi.
Așa a fost în ultimele partide.
Arsenal a pierdut două dintre ultimele trei partide.
Nu recuperează puncte.
Rivalele se distanțează.
Când joci pe Anfield, alegi cei mai buni titulari
și cred că Tierney e cel mai bun fundaș stânga al nostru.
Consider că a fost o greșeală.
De ce și-a înlocuit Arteta căpitanul pe Old Trafford?
Începi să te întrebi, privind în culise,
dacă relația dintre antrenor și jucător e în regulă.
Un lucru important pe care mi l-a spus Pep
e că asta e cea mai singuratică meserie.
Când închizi ușa, sunteți doar tu și grijile tale,
problemele tale, deciziile tale.
Nu regret deciziile pe care le iau.
Fiecare moment dificil mă face un om mai bun, un profesionist mai bun,
mă pregătește pentru ceva ce o să urmeze,
e o altă provocare, așa văd eu lucrurile.
E decizia mea să mă aflu aici.
Băieți, adunați-vă!
Trebuie să îmbunătățim unele lucruri
și unul dintre ele e o verigă foarte importantă.
Când slăbim intensitatea,
soarta meciului se schimbă. O să vă arăt asta pe departamente,
ca să vă conving cât de important e pentru noi
să menținem intensitatea
cu jucătorii pe care-i avem acum și în stilul nostru de joc.
Săptămâna asta vreau mai multă intensitate,
mai multă implicare, creșteți nivelul de joc!
E momentul să jucăm mai bine
și nu vă menajați, pentru că pot face schimbări.
Să nu credeți că o să folosim mereu aceeași echipă.
Câștigați-vă locul! Faceți asta nu prin vorbe,
ci pe teren, în timpul săptămânii.
La treabă!
Echipa începe să piardă locuri în campionat,
Mikel are nevoie de victorie.
E atent la performanțele jucătorilor la antrenamente,
pentru a stabili titularii din partida cu Everton.
Pare relaxat deocamdată.
E foarte dificil,
nu știm dacă trebuie ținut pe bancă sau titularizat.
Știu că fanilor le place KT.
O simt, dar o să încerc să lupt pentru postul meu.
Nu e o luptă între mine și Kieran,
e în joc postul de titular la Arsenal.
Kieran, în primele două faze de construcție,
când mingea ajunge, în cazul ăsta, la Tommy,
noi avem trei în atac și adversarii se apropie,
privește mereu spre interior.
Cu Liverpool în deplasare, cu Newcastle acasă, cu Man U în deplasare,
am fost rezervă, e prima oară
când mi se întâmplă asta.
A fost greu de digerat.
Realitatea e că amândoi vrem să jucăm, așa e în sport.
Bun antrenament! Bravo, băieți!
N-a stat nimeni degeaba, toți au muncit.
După antrenament, Nuno discută cu antrenorul de dezvoltare Carlos Cuesta
despre cele mai recente partide.
Vreau să înțeleg ceva.
Dacă nu înțelegi, să-mi spui.
Vreau să înțeleg de ce Nuno e aici în unele zile,
în altele e aici, iar în altele, aici.
Înțeleg că suntem oameni.
Oamenii au zile bune și zile proaste.
Dar vreau să pricep.
Nu știu.
Mă gândesc la greșelile comise, pentru că ele
îmi rămân în minte, nu ce am făcut bine pe teren.
Cred că rămâi cu ce ai făcut greșit în meci.
Cum adică?
O să faci greșeli.
E normal, nu-ți face griji.
O să le corectăm și n-o să le repeți.
Poate o să faci altele. E normal.
Ai tot ce-ți trebuie. Ai inteligența necesară unui campion
și eu vreau să te ajut.
Aici găsești oameni care să te ajute.
Carlos înțelege jucătorii, pentru că și el e tânăr.
Mă ajută să devin mai bun.
După ce a pierdut ultimele două partide în deplasare,
echipa se pregătește să meargă iar în nord.
Sunet.
Urmează Everton, sunt într-o perioadă mai slabă,
ce părere ai despre situația asta?
Când pierzi un meci sau două,
presiunea îi apasă pe toți. La fel e și în cazul lor.
După meciul cu United, Thierry Henry și Alan Shearer
discutau despre meci și și-au exprimat îngrijorarea
că e o problemă între tine și căpitanul echipei,
pentru că l-ai înlocuit când mai erau 15 minute.
- Nu e cazul, nu? - Vă garantez că nu sunt probleme.
Ei spuneau că a fost umilitor să fie înlocuit,
dar Pierre-Emerick n-a simțit asta, nu?
N-aș folosi cuvântul ăsta în legătură cu jucătorii mei,
pentru că, dacă e umilitor să-l schimb,
ce simt cei care nu sunt în lot?
„CÂND JOCI PENTRU EVERTON UIȚI DE REST, RESTUL NU ÎNSEAMNĂ NIMIC!”
EVERTON - ARSENAL STADIONUL GOODISON PARK - 6 DECEMBRIE 2021
Tierney e titular, mă bucur.
Îmi place Tavares, dar e lipsit de experiență.
- Aubameyang e rezervă! - Da, e retrogradat.
Pe bună dreptate.
Cu siguranță.
Tierney e una dintre cele patru schimbări. Îl înlocuiește pe Tavares.
Tierney a ratat ultimele șase etape.
Arsenal!
E crucial să începem meciul în ritmul dorit de noi.
Trebuie să pasăm pe jos până în zona de atac și să rămânem acolo.
Trebuie să demonstrăm ceva pe teren.
Ce am trăit cu voi în ultimele trei-patru zile,
coeziunea și chimia dintre voi,
vreau să se vadă și pe teren.
Chimia, energia, implicarea.
Jucătorii, băieții de aici,
care o să fie importanți când intră pe teren, toți.
Și începem cu gândul să câștigăm. Să mergem!
Asta e!
Meciul de luni seară, pe Goodison Park, Everton contra Arsenal.
Mingea ajunge la Doucouré, care se întoarce și șutează,
dar era dezechilibrat, o ocazie pentru Everton.
Richarlison, în careu!
Everton crește un pic ritmul.
Fundașul cade, Gordon șutează,
deviere din Tomiyasu.
Suporterilor lui Everton le place ce văd, e mai bine așa.
Joacă mai bine, iată-l pe Tierney.
O centrare bună și marchează!
Martin Ødegaard! Prima ocazie a Tunarilor după un atac reușit.
Tierney a accelerat, și-a găsit ritmul
în momentul potrivit, cu o pasă superbă.
Arsenal au jucat slab în prima repriză,
au înscris în pofida cursului jocului,
trebuie să facă o treabă mai bună în a doua repriză,
dacă vor să-și păstreze avansul.
Ne facem singuri probleme.
Nu facem decât să ne apărăm.
De ce credeți că se întâmplă asta?
Am jucat o fază ofensiv și am marcat.
Trebuie să vă scot pe margine pe toți,
să mă iau de voi,
să reacționez,
să vă cer să jucați la nivelul ăsta.
Trebuie să fac asta?
Ați avut noroc.
Dacă aveți mingea,
sunteți mereu în avantaj, vă dați seama?
Vreau să văd o echipă cu o atitudine diferită,
e momentul să aveți posesia,
să jucați. Nu vreau să vă apărați.
Vreau să faceți presing în adâncime, să atacați,
să mai marcați încă o dată.
Sunteți gata?
Mai sunt doar zece minute de joc,
se pare că Arsenal o să câștige la limită.
Poate fi o seară mare pentru Arsenal,
s-ar putea apropia la un punct de locurile de Liga Campionilor.
Lovește transversala,
o recuperare și e gol! Richarlison!
Unu la unu! Ce atmosferă e!
Goodison Park n-a fost atât de gălăgios toată seara.
Demarai Gray intră în careul lui Arsenal,
a lovit transversala mai devreme, acum înscrie!
E golul care aduce victoria!
Au fost conduși cu unu la zero, dar câștigă cu doi la unu!
Fluierul de final.
E jenant!
Mai erau zece minute, aruncare de la margine în zona de atac.
Aruncăm departe
și ținem de rezultat. Ce naivitate!
Nu vreau să regret ce o să spun acum,
așa că prefer să nu spun multe,
dar reacția de aici e tardivă.
Aici e prea târziu, conta acolo.
DIN EPISODUL URMĂTOR
Trebuie să anunț ceva.
După ultima problemă disciplinară cu Auba,
am hotărât că nu mai e căpitanul echipei.
Mikel Arteta a fost testat pozitiv la COVID-19
și o să rateze meciul cu Manchester City.
Duceți-vă și câștigați partida! Haide!
Saka șutează și înscrie!
Cartonaș roșu.
MULȚUMIRI JUCĂTORILOR, ANTRENORILOR ȘI ANGAJAȚILOR CLUBULUI ARSENAL
Subtitrarea: Robert Ciubotaru
redactor